Նախարարը գրչի մեկ շարժումով վերացրեց իր նախորդի գրեթե բոլոր նախաձեռնությունները, փակեց գրեթե բոլոր ծրագրերը՝ պատճառաբանելով կոռուպցիոն ռիսկերով: Մինչ օրս նախարարը հաշվետու չի եղել, թե այդ ինչ ռիսկեր էին և որքանով էին դրանք հիմնավորված, որ անչափ հաջողված ծրագրեր փակելու անհրաժեշտություն ի հայտ եկավ: Իրականում, Հայրապետյանի պահվածքը շատ ավելի մեծ հարված է վարչապետ Նիկոլ Փաշինյանին, քան՝ անգամ՝ առողջապահության նախարար Արսեն Թորոսյանի «չեպեները»՝ իր խնամի-ծանոթ-բարեկամ կադրերով հանդերձ: Հարված է այն առումով, որ մենք գործ ունենք սփյուռքի և սփյուռքի չգնահատված ներուժի հետ, որը, նախարարի ջանքերով՝ գնալով ավելի ու ավելի է հիասթափվում նոր Հայաստանից և հեղափոխությունից: